
Sülysáp Város Önkormányzata Képviselő-testületének

2015. október 15-én tartandó munkaterv szerinti ülésére

3. napirendhez
Tárgy: Beszámoló a 2014/2015-es tanévi iskola-egészségügyi ellátásról
Tisztelt Képviselő-testület!

Az iskola-egészségügyi ellátásról szóló 26/1997. (IX. 3.) NM rendelet alapján a 3-18 éves korosztályt rendszeres, megelőző jellegű, az egészségügyi alapellátás keretében szervezett iskola-egészségügyi ellátásban kell részesíteni az óvodai, iskolai nevelés keretében. Az iskola-egészségügyi ellátást valamennyi nevelési-oktatási intézményre kiterjesztve kell intézményenként vagy több intézmény ellátásának közös biztosításával megszervezni.
Az iskola-egészségügyi ellátás iskolaorvos és védőnő együttes szolgáltatásából áll, amelyet fogorvos és fogászati asszisztens közreműködésével látnak el. Az iskola-egészségügyi ellátást az iskolaorvos teljes vagy részmunkaidőben, a védőnő teljes vagy részmunkaidőben, illetve a területi védőnő körzetéhez tartozó feladatként végezheti. Az iskola-egészségügyi ellátást végző iskolaorvos és védőnő tevékenységét a gyermek, a tanuló háziorvosával (házi gyermekorvosával), illetőleg területi védőnőjével egyeztetve és vele együttműködve végzi.

A gyermekek, tanulók egészségügyi ellátását az orvos és a védőnő a nevelési-oktatási intézmény vezetőjével egyeztetett rend szerint végzi. A tanulók egészségügyi ellátásán kívüli egyéb iskola-egészségügyi feladatokat (környezet-egészségügy, élelmezés-egészségügy, balesetvédelem, egészségnevelés, pályaválasztási tanácsadás) az iskolaorvos és a védőnő az oktatási intézmény vezetőjével, illetőleg a szakmai szervezetekkel együttműködve végzi. Az iskolafogászati alapellátás preventív és terápiás gondozást jelent a szükségleteknek megfelelően.
Az iskolaorvos és a védőnő egészségügyi kérdésekben, felkérésre, szakértőként közreműködik a nevelőtestület, illetve az iskolaszék, óvodaszék munkájában.
Mindezek alapján Önkormányzatunk az ellátás színvonalának és az érintett korosztály egészségi állapotának figyelemmel kísérése céljából évente beszámolót kér az iskola-egészségügyi ellátás helyzetéről. 
Az aktuális gyermekorvosi, fogorvosi és védőnői beszámolókat a mellékletben olvashatják. 
Kérem az előterjesztés szíves megvitatását, és döntésük meghozatalát.
…/2015. (X. 15.) ÖKT határozati javaslat
Sülysáp Város Önkormányzatának Képviselő-testülete Dr. Balog Erzsébet gyermekorvos beszámolóját az I. sz. házi gyermekorvosi körzethez tartozó helyi köznevelési intézményekben a 2014/2015-es tanévben biztosított iskola-egészségügyi ellátásról – megköszönve az ellátásban résztvevők munkáját – elfogadja.
Határidő: azonnal
Felelős: polgármester, ellátásért felelős
…/2015. (X. 15.) ÖKT határozati javaslat
Sülysáp Város Önkormányzatának Képviselő-testülete Dr. Balog Erzsébet gyermekorvos beszámolóját a II. sz. házi gyermekorvosi körzethez tartozó helyi köznevelési intézményekben a 2014/2015-es tanévben biztosított iskola-egészségügyi ellátásról – megköszönve az ellátásban résztvevők munkáját – elfogadja.

Határidő: azonnal
Felelős: polgármester, ellátásért felelős
…/2015. (X. 15.) ÖKT határozati javaslat
Sülysáp Város Önkormányzatának Képviselő-testülete a Dentaform Kft. beszámolóját az I. sz. fogorvosi körzethez tartozó helyi köznevelési intézményekben a 2014/2015-es tanévben biztosított iskola-egészségügyi ellátásról – megköszönve az ellátásban résztvevők munkáját – elfogadja.
Határidő: azonnal
Felelős: polgármester, ellátásért felelős
…/2015. (X. 15.) ÖKT határozati javaslat
Sülysáp Város Önkormányzatának Képviselő-testülete Dr. Glonek Ibolya fogorvos beszámolóját az II. sz. fogorvosi körzethez tartozó helyi köznevelési intézményekben a 2014/2015-es tanévben biztosított iskola-egészségügyi ellátásról – megköszönve az ellátásban résztvevők munkáját – elfogadja.

Határidő: azonnal
Felelős: polgármester, ellátásért felelős
…/2015. (X. 15.) ÖKT határozati javaslat
Sülysáp Város Önkormányzatának Képviselő-testülete a Védőnői Szolgálat beszámolóját a köznevelési intézményekben a 2014/2015-es tanévben biztosított iskola-egészségügyi ellátásról – megköszönve az ellátásban résztvevők munkáját – elfogadja.
Határidő: azonnal
Felelős: polgármester, Védőnői Szolgálat
Sülysáp, 2015. október 8.


Horinka László s.k.


polgármester

Láttam! 

Sülysáp, 2015. október 8.
Dr. Tóth Krisztina s.k.
Jegyző
1. sz. melléklet
T. Sülysáp Város Képviselő-testülete!

T. Polgármester Úr!

2014. november 1.-2015. április 30.-a között, helyettes orvosként dolgoztam a sülysápi I. sz. Gyermekorvosi Körzetben, és így a körzethez tartozó Móra Ferenc Általános Iskola gyermekorvosi feladatait is elláttam.

A 2014-2015.-ös tanévben, a Móra Ferenc Általános Iskola tanulóit Zima Judit védő növel láttuk el.

Az óvódások szűrését, az aktuális rendelet alapján, a szülők jelenlétében, a tanácsadóban, a védőnőkkel együtt végeztük.

2014. október 1.-jén az általános iskola létszáma 455 tanuló volt (a központi iskolában 294, a tagiskolában 161 tanuló). Az intézménybe beíratottak közül gondozást igényelt szomato-mentalis okból 3 tanuló, szociális okból 15 tanuló.

Az adott tanévben a 2., 4., 6., 8.-ik osztályosoknál,összesen 225 tanulónál végeztünk szűrővizsgálatokat.

A vizsgálatokat a tanórák végén végeztük a Fő u.-i tanácsadóban, ahova a diákok tanár kíséretében érkeztek. A vizsgálatok során a diákokat, adott esetben tanáccsal elláttuk. Abban az esetben, ha további vizsgálatot tartottunk szükségesnek, a védőnő írásban értesítette a szülőket, azzal a kéréssel,hogy beutalóért keressék fel a tanuló háziorvosát. A szűrővizsgálatok során a tartási rendellenességek voltak túlsúlyban, ezt követték a túlsúlyos és a fénytörési rendellenességek. Két tanulónál tapintható volt a pajzsmirigy, visszajelzést viszont nem kaptunk a szakorvosi vizsgálatról. A megvizsgáltak közül 42 tanulónak javasoltunk további szakorvosi vizsgálatot.

A kampányoltásokat Dr. Laczkó Katalin végezte a hatodik és hetedik osztályban, összesen 246 tanulónál. Az oltásokat sikerült hiánytalanul beadni,a HPV oltást a tanulók 90%-a igényelte. Az oltások esedékességéről a védőnő értesítette a szülőket,akik beleegyezésüket nyugtázták az értesítő aláírásával.

Orvosi ellátást igénylő baleset az iskolában, illetve az óvodában nem volt.

Sülysáp, 2015.10.05.


Tisztelettel:


dr. Balog Erzsébet


gyermekorvos

2. sz. melléklet
T. Képviselő-testület!

T. Polgármester Úr!

A 2014-2015.-ös tanévben, a Szent István Általános Iskola tanulóit Zemenné Jurás Katalin védőnővel láttuk el.

Az óvódások szűrését, az aktuális rendelet alapján, a szülők jelenlétében, a tanácsadóban, a védőnőkkel együtt végeztük.

2014. október 1.-jén az általános iskola létszáma 202 tanuló volt. Az intézménybe beíratottak közül gondozást igényelt szomato-mentalis okból 10 tanuló, szociális okból 42 tanuló.

Az adott tanévben a 2., 4., 6., 8.-ik osztályosoknál,összesen 106 tanulónál végeztünk szűrővizsgálatokat.

A vizsgálatokat a tanórák végén végeztük, a Kossuth L. u.-i tanácsadóban, ahova a diákok tanár kíséretében érkeztek. A vizsgálatok során a diákokat, adott esetben tanáccsal elláttuk. Abban az esetben, ha további vizsgálatot tartottunk szükségesnek, a védőnő, írásban értesítette a szülőket, azzal a kéréssel, hogy beutalóért keressék fel a tanuló háziorvosát. A szűrővizsgálatok során továbbra is a tartási rendellenességek voltak túlsúlyban, ezt követték a túlsúlyos és a fénytörési rendellenességek. A megvizsgáltak közül 21 tanulónak javasoltunk további szakorvosi vizsgálatot a fenti okok miatt.

A kampányoltásokat a hatodik és hetedik osztályban összesen 140 tanulónál, hiánytalanul elvégeztük. Az előző évben bevezetett HPV, úgynevezett méhnyakrák elleni védőoltást, a hetedik osztályos leánytanulóknál,a Szent István Általános Iskolában 100 % arányban sikerült elvégezni. Az oltások esedékességéről a védőnő értesítette a szülőket, akik beleegyezésüket, az értesítő aláírásával nyugtázták.

Orvosi ellátást igénylő baleset az iskolában, illetve az óvodában nem volt.

Sülysáp, 2015.10.05.


Tisztelettel:


dr. Balog Erzsébet


gyermekorvos

3. sz. melléklet
Beszámoló az 1. sz. fogászati körzet (Fő u.6.)

oktatási-nevelési intézményekben végzett munkájáról

A gyermek-és ifjúsági fogászati praxis havi óraszámán belül végezzük a 18 év alatti korosztályok szűrését és szükség szerinti ellátását. A praxis óraszáma heti 13 óra. Ezen belül heti 1 alkalommal keddenként a délelőtti műszakban Dr. Kerekes Zsuzsanna és Dr. Jámbor Lilla végzi az iskolafogászati ellátást. 

Idén szeptembertől a Tagiskola kérésére egy nap 2 osztályt szűrünk le melyet az önkormányzat nagylelkű segítsége tesz lehetővé, mivel a gyermekek szállításában segítséget nyújt a buszos szállítással. Így egyszerre csak fél osztály van jelen, ami a pedagógusoknak és nekünk is könnyebbség.

A Móra Ferenc Általános Iskolából és a Csicsergő óvodából a körzetünkbe tartozik 473 illetve 188 gyermek. A sülyi fogászati praxisban a 18 év alattiak száma 661.

Rendelésünkön 2014. jan. 1 és 2015. júl. 1. között 957 beavatkozást végeztünk 18 alatti pácienseken.

Az óvodákban továbbra is a helyszínen végezzük a szűrést, főleg egyszerű megtekintéssel majd az óvónőkön keresztül üzenünk a szülőknek, ha alaposabb vizsgálatra van szüksége a gyermeknek akár szuvasodás akár egyéb probléma gyanúja miatt.

Sülysáp, 2015. október 1.


Dr. Kerekes Sándor


intézményvezető

4. sz. melléklet

Sülysáp, Polgármesteri Hivatal 

2241 Sülysáp, Szent István tér 1.

Sülysáp II. sz. Fogászati rendelő beszámolója a 2014/2015 tanév

iskolafogászati ellátásról

A Sülysápi II. számú Fogászati rendelőhöz a Szent István Általános Iskola és a Csicsergő Óvoda Dózsa György úti tagintézménye tartozik.

Az iskolafogászati ellátás a megelőző szűrésekből és a szükséges kezelésekből áll.

Célja, hogy minél előbb kiszűrjük a kezdődő fogbetegségeket és ellássuk azokat.

A hatályos jogszabály alapján a szűrés minden gyermeknek kötelező.

Tanévenként két alkalommal – ősszel és tavasszal- heti 1alkalommal –keddi napokon- a rendelőben szűrjük az iskolás gyermekeket, akiknek az ellátását a szülő írásos beleegyező nyilatkozata alapján végezzük el. Akik kérik a kezelést minden lyukas fogat betömünk.

A hiányzó gyermekeket külön napon rendeljük vissza.

A szűrésről és annak eredményéről, minden gyermek igazolást kap.

A szűrésről és a kezelésekről kartont vezetünk.

Az óvodai szűrést az intézményben végezzük, ha szükséges szülővel együtt berendeljük a gyermeket ellátásra.

2014 őszén 198 iskolást és 65 óvodást, tavasszal 201 iskolást és 78 óvodást szűrtünk.

A csoportos szűrések alkalmával összesen 199 maradó fogat láttunk el, több felszínen is.

Ezen kívül a rágóképesség helyreállítása érdekében tejfogakat is tömünk.

Csak biológiás tömőanyaggal tömünk. 

Invazív beavatkozásra /foghúzás, gyökérkezelés/ szülővel visszarendeljük a gyermeket.

Az iskolafogászati rendelés elején csoportos felvilágosítást tartunk, hogy a gyermekek fontosnak tartsák a fogak ápolását és épségben maradását.

Sülysáp, 2014-09-29

Tisztelettel:


___________________________


Dr. Glonek Ibolya


fogorvos

5. sz. melléklet

SÜLYSÁP VÁROS ÖNKORMÁNYZAT KÉPVISELŐTESTÜLETE RÉSZÉRE

Beszámoló a 2014/2015. tanév védőnői iskola-egészségügyi munkáról
Sülysáp I-II védőnői körzet
Tisztelt Polgármester Úr, Tisztelt Képviselőtestület!

Sülysáp I. és II. körzetében 1 általános iskola, tagiskolával és 3 tagóvoda található. 

Az iskolát ellátó házi gyermekorvos Dr. Laczkó Katalin 2014.11.01-ig látta el az iskolát (őszi kampányoltások elvégzése), későbbiekben dr. Balog Erzsébet doktornő látta el az iskolai munkát.

Védőnők: 

Nagy Éva (2014.06.01.-2015.01.10. 3. és 4. számú óvodák), 

Zima Judit Móra Ferenc Általános Iskola és Tagiskola, 1. sz. Óvoda. 

Porcs Adrienn 2015.07.20-tól a 3. és a 4. sz. óvoda ellátása.

2014 szeptemberében történt körzetmódosítás révén az I. körzethez került (Zima Judit) a Móra Ferenc Általános Iskola Tagiskolája, a II. körzetnek (Nagy Éva, majd jelenleg Porcs Adrienn) nincs iskolája.
Ellátandó gyermekek létszáma: 455 fő
Móra Ferenc Ált. Iskola + Tagiskola

Móra F. Ált létszáma: 294 fő.

Tagisk. Létszáma: 161 fő.

Ellátandó gyermekek létszáma: 209 fő
Csicsergő Vasút u létszáma (1. sz.): 122 fő.

Csicsergő Balassi u. létszáma (3. sz.): 63 fő.

Csicsergő Mátyás k. u létszáma (4. sz.): 24 fő.

Ellátó védőnői: Zima Judit 1. sz. óvoda, Nagy Éva 3. és 4. sz. óvoda. 01.10-től Zima Judit helyettesítésben folytatta az óvodai munkát mind három telephelyen.
Iskolai tevékenységünket a védőnői tanácsadóban végezzük. A védőnői tanácsadó alap felszerelésében a szűrővizsgálatokhoz szükséges eszközök adottak. 

Szűrések
A szűrővizsgálatok az index osztályokban (2.4.6.8. oszt.) történnek, melyről a szülő értesítést kap. A szűréseket dr. Balog Erzsébet helyettes házi gyermekorvossal végeztük.

Szűréseink során észlelt elváltozások: hanyag tartás, fogszuvasodás, túlsúlyosság/kóros soványság és szívzörejek. 
Az iskolások szülei értesítést kapnak az észlelt elváltozásokról. Kérjük, keresse fel gyermeke házi orvosát a szakrendelőbe való beutalóért. 
Az elváltozások javítására a gyógytestnevelés nem megoldott. A pedagógus a testnevelés órán a gyerekorvossal megbeszélt tartásjavító gyakorlatokkal segít még ezen állapotok javításán. 
Javaslatként állandó szakember biztosítása ajánlott az iskolában csoportos foglalkozások keretében.

Munkánk részét képezi a kötelező védőoltások szervezése. Új kampányoltással bővült a munkánk. Megjelent választható oltásként a 7. évfolyamos lányok részére a HPV (humán papillóma vírus) elleni védőoltás. 90%-ban éltek is ezzel a lehetőséggel ebben az iskolaévben.

A védőoltások helyéről, idejéről, védőoltás utáni teendőkről a szülőt írásban értesítjük. Védőoltási elmaradásunk nem volt.

Rendszeresen végzünk tisztaság és tetű vizsgálatot, általában ugyanazoknál a családoknál fordult elő a fejtetvesség. Fokozott családlátogatással és visszatérő iskolai ellenőrzésekkel igyekszünk hathatós eredményt elérni.

Egészségnevelés

  Nem kötött óra számban, hanem alkalmanként tartunk egészségnevelési tevékenységet, illetve felvilágosító előadásokat önállóan. Egészségnap keretében a felsőbb évfolyamokban egész nap dohányzás megelőző előadásokat tartott Zemenné Jurás Katalin védőnő és az év folyamán a serdülőkori változásokról beszélt a 7. évfolyamnak a Móra Ferenc Általános Iskolában.

A tisztasági vizsgálat keretében a személyi és környezet higiénéről kaptak felvilágosítást a diákok.

Óvodai munka

  Az óvodáskorú gyermekek szűrése az orvosi és védőnői tanácsadásokon történik a szülő jelenlétében.
A beszédhiba továbbra is nagy probléma az óvodások és a kisiskolások körében. A fejlesztésükre 2014/2015-es tanévben 2 hetente 1 alkalommal logopédus állt az 1. sz. óvoda rendelkezésére. 

Szükség lenne magasabb óraszámban foglalkoztatni a túlterheltség miatt!
Rendszeresen végzünk tisztasági és fejtetvesség vizsgálatokat.

(19/2009 (VI.18.) EüM. rendelet módosítása alapján az óvodában nem végzünk szűréseket.)

Együttműködésünk az iskolák, óvodák vezetőségével és dolgozóival ideális.

Kérjük a tisztelt Képviselőtestületet a beszámolónk elfogadására.
Sülysáp, 2015. szeptember 25.


Nagy Éva, Zima Judit, Porcs Adrienn

védőnők 

6. sz. melléklet

SÜLYSÁP VÁROS ÖNKORMÁNYZAT KÉPVISELŐTESTÜLETE RÉSZÉRE

Beszámoló a 2014/2015. tanév védőnői iskola-egészségügyi munkáról
Sülysáp III. védőnői körzet
Tisztelt Polgármester Úr, Tisztelt Képviselőtestület!

Sülysáp III. körzetében 1 általános iskola és 1 tagóvoda található. 

Az iskolát ellátó házi gyermekorvos Dr. Balog Erzsébet.
Ellátandó gyermekek létszáma: 
Szent István Általános Iskola: 202 fő

SNI: 10 fő
Ellátandó gyermekek létszáma:
Csicsergő Dózsa György u. (2. sz.) létszáma: 69 fő.
Ellátó védőnő: Zemenné Jurás Katalin
Iskolai tevékenységemet a védőnői tanácsadóban végzem. A védőnői tanácsadó alap felszerelésében a szűrővizsgálatokhoz szükséges eszközök adottak. 

Szűrések
A szűrővizsgálatok az index osztályokban (2.4.6.8. oszt.) és minden évben a sajátos nevelést igénylő tanulók körében történik, melyről a szülő értesítést kap. A szűréseket, az iskolát ellátó házi gyermekorvossal együtt látjuk el.

Szűréseink során tapasztalt elváltozások: tartási rendellenesség, látás probléma, caries, obesitás/soványság és szívzörej. 
Az iskolások szülei értesítést kapnak az észlelt elváltozásról, hogy keresse meg házi gyermekorvosát a szakrendelőbe való beutalóért.
A tartási rendellenességek javítására külön szakember állt rendelkezésre a tanévben. 
Munkám részét képezi a kötelező védőoltások szervezése.(6. és 7. évfolyam)

 A védőoltások helyéről, idejéről, védőoltás utáni teendőkről a szülőt írásban értesítem. 

Újonnan megjelenő választható oltás (HPV), amit a 7. osztályos lányok igényelhetnek. 

Szülői értekezleten erről bővebben tájékozattam a szülőket. Minden érintett lány élt ezzel a lehetőséggel.

Védőoltási elmaradásunk nem volt.

Rendszeresen végzem tisztaság és tetű vizsgálatot, általában ugyanazoknál a családoknál fordult elő a fejtetvesség. Fokozott családlátogatással igyekszem hathatós eredményt elérni. Egy családnál kiemelt figyelmet igényelt a probléma megoldása.
Egészségnevelés

  Nem kötött óra számban, hanem alkalmanként tartok egészségnevelési tevékenységet, illetve felvilágosító előadásokat. Az iskolások ismereteket kaptak a kamaszkori változásokról (4. és 5. évfolyam) és száj és személyi higiénéről. (4. évfolyam).

A Móra Ferenc Általános Iskolai egészség napon dohányzásról tartottam előadást felsőbb évfolyamokon és a 7. évfolyamon serdülőkori változásokról a tanév folyamán.
Óvodai munka

  Az óvodáskorú gyermekek szűrése az orvosi és védőnői tanácsadásokon történik a szülő jelenlétében. (szervezett szűrővizsgálat az óvodában nem végzem.) 

Az óvodában rendszeresen végzem a tisztasági és fejtetvesség vizsgálatokat.
A beszédhiba továbbra is probléma az óvodások és a kisiskolások körében. A fejlesztésükre 2014/2015-ös tanévben logopédus nem állt rendszeresen az óvoda rendelkezésére. Szükség lenne állandó munkaidőben foglalkoztatni.
Nagyon jó az együttműködésem az óvoda és az iskola vezetőségével.

Ezúton is köszönöm a munkájukat!

Kérem a tisztelt Képviselőtestületet a beszámolóm elfogadását.
Sülysáp, 2015. szeptember 25.

Zemenné Jurás Katalin

védőnő

